Richard Anthony Burke

Richard Anthony Burke (s. 19. helmikuuta 1949) on irlantilainen katolisen kirkon pappi. Hän toimi Warrin piispana vuosina 1997–2007 ja Benin Cityn arkkipiispana vuosina 2008–2010.

Burke syntyi Clonmelissa, Irlannissa. Hänet vihittiin papiksi 18. toukokuuta 1975, jota ennen hän oli työskennellyt diakonina Pyhän Patrickin ulkomaisen lähetystyön veljeskunnassa. Warriin hän sai nimityksen koadjuuttoripiispaksi vuonna 1996. Hän seurasi piispanvirassa Edmund Fitzgibbonia vuonna 1997. Hän toimi virassa vuoteen 2007 saakka, jolloin hänet nimitettiin Benin Cityn arkkipiispaksi.

Burke erosi arkkipiispanvirasta toukokuussa 2010, kun häntä syytettiin 14-vuotiaan tytön seksuaalisesta hyväksikäytöstä hänen toimiessaan pappina Warrissa. Burke myönsi seksuaalisen suhteen, mutta väitti tytön olleen täysi-ikäinen.

Lähteet 

Irlantilaiset papit
Katoliset arkkipiispat
Vuonna 1949 syntyneet
Elävät henkilöt